Exchange (երգ)

«Exchange», ամերիկացի երգիչ Բրայսոն Թիլերի երգը։ Այն թողարկվել է 2015 թվականի սեպտեմբերի 21-ին՝ որպես նրա «Trapsoul» կոչվող առաջին ալբոմի երկրորդ սինգլ։ Երգի հեղինակներն են Բրայսոն Թիլերը և The Mekanics դուետի անդամները։ Երգում օգտագործվել է ամերիկյան K. P. & Envyi դուետի 1997 թվականին թողարկված «Swing My Way» երգի երաժշտությունը, որի արդյունքում այդ երգի հեղինակներ Ջեվելին Հոլի և Մայքլ Ջոնսոնի անունները նույնպես նշվել են «Exchange» երգի հեղինակների ցանկում։

Տեսահոլովակ 

2016 թվականի հունվարի 13-ին հայտարարվեց, որ ամերիկացի դերասան Մայքլ Բի Ջորդանը լինելու է «Exchange» երգի տեսահոլովակի ռեժիսորը, սակայն ժամեր հետո այդ լուրն հերքվեց։ Տեսահոլովակի պրեմիերան կայացավ նույն տարվա հունիսի 1-ին Pitchfork Media օնլայն ամսագրի կայքում, իսկ այնուհետև տեղադրվեց Թիլերի Vevo ալիք։ Տեսահոլովակի ռեժիսորն է Ռոհան Բլեր Մենգաթը։ Տեսահոլովակում որպես Թիլերի ընկերուհի նկարահանվել է Սիմֆանի Սոտոն, ով հայտնի է ՅուԹյուբի իր տեսանյութերով։

Կենդանի կատարումներ 
2016 թվականի մայիսի 23-ին Թիլերն երգը կատարել է NBC հեռուստաալիքի «Ուշ գիշեր Սեթ Մեյերսի հետ» () հաղորդման ժամանակ։ Նույն տարվա հունիսի 26-ին նա կատարել է երգը BET Awards մրցանակաբաշխության ժամանակ։ Թիլերը երգը նաև կատարել է «Trapsoul» ալբոմի համերգային շրջագայության շրջանակներում։

Ռեմիքսներ 
2016 թվականի մարտին ամերիկացի ռեփեր Էյս Հուդը թողարկել է երգի իր ռեմիքս տարբերակը, իսկ հաջորդ ամիս ներկայացրել դրա տեսահոլովակը։

Հիթ շքերթներ

Շաբաթական հիթ շքերթներ

Տարեվերջի հիթ շքրեթներ

Ծանոթագրություններ

Արտաքին հղումներ 
 Երգի տեսահոլովակը ՅուԹյուբ վիդեոհոսթինգում
 Երգի աուդիոն ՅուԹյուբ վիդեոհոսթինգում
 Երգի տեքստը  MetroLyrics կայքում

2015 սինգլներ
Բրայսոն Թիլերի երգեր